OpenLLM-France/wikimedia huggingface dataset:
# Pisco (licor)

El pisco és una beguda alcohòlica de raïm destil·lat. Amb diferències quant a l'elaboració, és una beguda típica tant de la gastronomia del Perú com de Xile. Aquests dos països mantenen una disputa sobre l'origen del pisco, reclamant tots dos la denominació d'origen de la beguda.
El port de Pisco es troba dins del districte del mateix nom, part del Departament d'Ica, al Perú, des d'on des de l'època colonial s'han exportat els vins i "piscos" que es produeixen a la vall d'Ica. El port i el districte, doncs, donen nom al producte: el licor de Pisco.

## Referències

* ↑ «Consejo Regulador con Denominación de Origen Pisco» (en castellà). Arxivat de l'original el 2010-07-27.
* ↑ «Decreto 75 (MODIFICA DECRETO Nº 521, DE 1999, QUE FIJÓ EL REGLAMENTO DE LA DENOMINACIÓN DE ORIGEN PISCO)». Xile: Biblioteca del Congreso Nacional de Chile.

## Vegeu també

* Piscola (còctel de Xile).
* Pisco sour (còctel del Perú).
# Segona Divisió belga de futbol

La Segona Divisió belga de futbol és una competició de lliga per a equips de futbol, sent la segona divisió més alta del futbol de Bèlgica. Va ser fundada el 1905.

## Història

La Segona divisió va ser creada el 1905 com la Promoció. El 1923 hi havia dues lligues en aquesta divisió (anomenades Promoció A i Promoció B). El 1926, el sistema va canviar a una sola lliga (14 clubs) i va canviar de nom a Division I. Al final de la temporada 1930-31, la Division I es va dividir en dues lligues (de 14 clubs cadascuna). Els dos últims equips de cada lliga eren relegats i els dos primers ascendien a la Primera Divisió. El 1952, la lliga va ser redenominada com a Division II amb 16 equips (una lliga). Els primers dos equips es classificaven per a la primera divisió. Finalment, el 1994, la segona divisió la van jugar entre 18 clubs. Una victòria val tres punts des de la temporada 1993-94.

## Enllaços externs

* Federació belga de futbol
# La Dolores

«La Dolores» té aquests significats:
* La Dolores, obra del 1891.
* La Dolores, òpera del 1895.
* Doloretes, sarsuela del 1901.
* La Dolores, pel·lícula del 1908.
* La Dolores, pel·lícula del 1923.
* La Dolores, pel·lícula del 1940.
* La copla de la Dolores, pel·lícula del 1947.
# Adela de Xampanya

Adela de Xampanya (~1140 - París, 4 de juny de 1206) fou reina consort de França (1160-1180) i regent de França (1190-1192). Va tenir un paper important en la vida política del regne i va ajudar a ascendir als seus germans a posicions més ambicioses. El 1180 fou separada del poder pel seu propi fill Felip II, però hagué d'actuar com a regent durant la participació del seu fill en la Tercera Croada el 1190, quan es va enfrontar a l'hostilitat del comte de Flandes, padrí del nou rei. Al seu retorn la reina es va retirar i va involucrar-se en la fundació de diverses abadies.

## Família

Nasqué vers l'any 1140 sent filla de Teobald II de Xampanya -també anomenat Teobald IV de Blois el gran - i la seva esposa Matilde de Caríntia; i neta d'Adela de Blois. Fou germana del comte Enric I de Xampanya i Teobald V de Blois. Es casà a París el 13 de novembre de 1160 amb el rei Lluís VII de França, convertint-se en la tercera esposa del sobirà francès. D'aquesta unió nasqueren:
* el príncep Felip II de França (1165-1223), rei de França
* la princesa Agnès de França (1171-1240), casada el 1180 amb l'emperador Aleix II Comnè i el 1183 amb Andrònic I Comnè
A la seva mort fou enterrada a l'abadia de Pontigny, prop d'Auxerre.

## Referències

* ↑ Teobaldo IV el grande Arxivat 2012-02-04 a Wayback Machine. (castellà)
# Eleccions legislatives belgues de 1971

Les Eleccions legislatives belgues de 1971 es van celebrar el 17 d'abril de 1971 per a renovar els 212 membres de la Cambra de Representants Es formà un govern de coalició presidit pel socialcristià Gaston Eyskens enmig dels conflictes lingüístics que havia provocat la divisió de diversos partits en els seccions flamenca i valona.

## Resultats a la Cambra de Representants

| Partits | Partits | Cambra | Cambra | Cambra | Cambra | Cambra | Cambra |
| Partits | Partits | Vots | +/- | % | +/- | Escons | +/- |
| | Christelijke Volkspartij | 1.038.998 | | 19,67 | | 47 | -3 |
| | Parti Socialiste-Socialistische Partij | 1.438.626 | | 27,24 | | 61 | +2 |
| | Volksunie | 586.917 | | 11,11 | | 21 | +1 |
| | Partit Social Cristià | 548.197 | | 10,38 | | 20 | +1 |
| | Partij voor Vrijheid en Vooruitgang | 500.614 | | 9,48 | | 20 | |
| | Rassemblement Wallon | 353.416 | | 6,69 | | 14 | +9 |
| | PRLW | 299.089 | | 5,66 | | 11 | |
| | FDF | 239.829 | | 4,54 | | 10 | +3 |
| | Partit Comunista de Bèlgica | 161.517 | | 3,06 | | 5 | = |
| | Partit Liberal de Brussel·les | 69.139 | | 1,31 | | 3 | |
| | Altres | 48.476 | | 0,93 | | | |
| Total | Total | | | 100,00% | | 212 | |
| Font: Cevipol. ||||||||
# Fernando Barrachina Plo

Fernando Barrachina Plo (Granada, 24 de febrer de 1947 - València, 4 de gener de 2016) va ser un futbolista espanyol que feia de defensa. Va ser internacional amb la selecció espanyola.

## Clubs

| Club | País | Any |
| Granada CF | Espanya | 1966-1969 |
| València CF | Espanya | 1969-1977 |
| Cadis CF | Espanya | 1976-1979 |

## Palmarès

* Lliga amb el València CF l'any 1971.

## Internacionalitats

* 1 vegada internacional amb Espanya.
* Va debutar amb la selecció espanyola en La Línea de la Concepción el 15 d'octubre de 1969 contra Finlàndia.

## Referències

* ↑ «Falleció Barrachina, ex jugador de Granada, Valencia y Cádiz». , 04-01-2016 [Consulta: 4 gener 2016].
* ↑ BDFutbol.com Fitxa de Barrachina, consultat l'abril de 2014
* ↑ http://www.siguealaroja.es Arxivat 2015-11-15 a Wayback Machine. Fitxa de Barrachina a siguealaroja Arxivat 2013-10-21 a Wayback Machine., consultat l'abril de 2014
# Villanueva de las Manzanas

Villanueva de las Manzanas és un municipi de la província de Lleó a la comunitat autònoma de Castella i Lleó. Forma part de la comarca de Sahagún.

## Demografia

Evolució demogràfica :
| 1991 | 1996 | 2001 | 2004 |
| 677 | 656 | 591 | 558 |
# Piscola

La Piscola és un còctel molt popular a Xile, que consisteix en la combinació de Pisco amb beguda de cola, generalment Coca-Cola.
Des de 2003, el 8 de febrer s'ha celebrat a Xile el «dia nacional de la piscola», una data establerta pels productors pisquers nacionals com a mesura per a la promoció del pisc xilè.

## Referències

* ↑ «piscola». Diccionario de la lengua española. Real Academia Española (castellà).
* ↑ Terra USA. «Nuevo episodio en la guerra del pisco entre Chile y Perú» (HTM), 2003. [Consulta: 2 febrer 2007].
* ↑ Terra USA. «El Día Nacional de la Piscola: Nuevo episodio en la guerra del pisco entre Chile y Perú» (HTM). Arxivat de l'original el 12 de marzo de 2007.
# Segona Divisió d'Andorra

La Segona divisió andorrana de futbol (oficialment i per motius de patrocini: Segona Divisió i Lliga UNIDA), és la divisió immediatament inferior a la màxima categoria del campionat de lliga d'Andorra, la Lliga Nacional de Futbol. Està organitzada per la Federació Andorrana de Futbol i es disputa des del 1999. Està formada per 11 equips.

## Equips de la temporada 2022-23

| Equip | Localitat |
| CE Carroi | Andorra la Vella |
| CF Atlètic Amèrica | Escaldes |
| CF Esperança d'Andorra | Andorra la Vella |
| FC Encamp | Encamp |
| FC Ordino B | Ordino |
| FC Santa Coloma B | Santa Coloma d'Andorra |
| FC Pas de la Casa | Encamp |
| FS La Massana | La Massana |
| Futbol Club Rànger's | Andorra la Vella |
| UE Engordany B | Escaldes-Engordany |
| UE Santa Coloma B | Andorra la Vella |

## Palmarès

* 1999-00 FC Lusitans
* 2000-01 FC Rànger's
* 2001-02 Racing d'Andorra (es va dissoldre al final de la temporada, en el seu lloc va pujar el FC Cerni)
* 2002-03 UE Engordany
* 2003-04 Atlètic Club d'Escaldes
* 2004-05 FC Santa Coloma B (no va pujar en ser filial. La UE Extremenya va ocupar el seu lloc)
* 2005-06 FC Encamp
* 2006-07 Casa Estrella del Benfica
* 2007-08 UE Santa Coloma
* 2008-09 FC Encamp
* 2009-10 Casa Estrella del Benfica
* 2010-11 FC Lusitanos B
* 2011-12 FC Encamp
* 2012–13 FC Ordino
* 2013-14: UE Engordany
* 2014-15: Penya Encarnada d'Andorra
* 2015-16: CE Jenlai
* 2016-17: Inter Club d'Escaldes
* 2017-18: FC Ordino
* 2018-19: Atlètic Club d'Escaldes
* 2019-20: Penya Encarnada d'Andorra
* 2020-21 La Massana

## Referències

* ↑ «Lliga UNIDA, la nova Segona Divisió». [Consulta: 15 agost 2022].
* ↑ «FAF». [Consulta: 15 agost 2022].

## Enllaços externs

* League 321 - Andorra
* Federació Andorrana de Fútbol
# La Voz de Castilla

La Voz de Castilla fou un diari creat en Burgos en 1910. Des del 16 d'abril de 1916, el diari va aparèixer amb el subtítol d'òrgan defensor del regionalisme castellà, que va conservar fins al seu últim nombre. Va deixar de publicar-se el 24 d'abril de 1921.
La seva seu estava en la calli Laín Calvo, 3, al centre de la ciutat de Burgos i s'imprimia a la impremta de Marcelino Miguel. Entre 1910 i abril de 1916, el subtítol va ser diari independent del matí. El dia 16 d'abril de 1916 apareixia amb el titular El regionalisme ha triomfat per la voluntat del poble. A partir de la dècada de 1940, un nou diari del mateix nom va ser l'òrgan oficial del Movimiento Nacional en la província del règim de Franco. Aquest diari es va editar de l'1 de setembre de 1945 al 24 de gener de 1976.
# Acrodon

Acrodon és un gènere de plantes suculentes aïzoàcies. Està distribuït a Àfrica del Sud.

## Taxonomia

Acrodon va ser descrit per Nicholas Edward Brown, i publicat a Gard. Chron., ser. 3. 81: 12 (1927). L'espècie tipus és: Acrodon bellidiflorus (L.) N.E.Br (Mesembryanthemum bellidiflorum L.)

## Etimologia

Acrodon: prové del grec: akros = "punta" i odons = "dent" referit a les fulles dentades.

## Taxonomia

Segons The plantList.
* Acrodon bellidiflorus N.E.Br.
* Acrodon deminutus Klak
* Acrodon duplessiae (L.Bolus) Glen
* Acrodon leptophyllus (L.Bolus) Glen
* Acrodon parvifolius du Plessis
* Acrodon purpureostylus (L.Bolus) Burgoyne
* Acrodon quarcicola H.E.K.Hartmann
* Acrodon subulatus N.E.Br.

## Referències

* ↑ «Acrodon». Tropicos.org. Missouri Botanical Garden. [Consulta: 5 abril 2013].
* ↑ Acrodon en PlantList
# Empoli

Empoli és un municipi italià, situat a la regió de la Toscana i a la ciutat metropolitana de Florència. L'any 2004 tenia 46.017 habitants.
# Vallobar

Vallobar (en castellà, Ballobar) és un municipi aragonès de la comarca del Baix Cinca. Va pertànyer als templers. Al segle xiv fou agregada a la comanda de Xalamera.
La temperatura mitjana anual és de 14,7° i la precipitació anual, 340 mm.

## Referències

* ↑ «Vallobar». Gran Enciclopèdia Catalana. Barcelona: Grup Enciclopèdia Catalana.
* ↑ «Gran Enciclopèdia Aragonesa, Ballobar». Arxivat de l'original el 2016-09-19. [Consulta: 1r setembre 2016].
# Plini (desambiguació)

Plini és el nom dels següents personatges:
* Plini el Vell, geògraf, científic i historiador.
* Plini el Jove, escriptor, orador i home d'estat, besnebot de l'anterior
* Plini Valerià
# Santa Maria dels Àngels de Cotlliure

Santa Maria dels Àngels de Cotlliure és l'església parroquial de la vila de Cotlliure, a la comarca del Rosselló, de la Catalunya del Nord.
Està situada a l'extrem nord-est de la Vila vella de Cotlliure i del Port d'Amunt.

## Història

És un edifici de la segona meitat del segle xvii, fet construir per Vauban en el moment que enderrocà l'antiga ésglésia parroquial i la major part de la Vila vella de Cotlliure, on era situada, per ampliar i modernitzar l'antic Castell Reial de Cotlliure.

## L'edifici

És una església d'una sola nau, construïda ran de mar en el mateix port de Cotlliure. La torre del campanar, bastit damunt d'una antiga torre de la muralla que envoltava la vila de Cotlliure, suca els seus fonaments en el mateix mar, cosa que modernament ha comportat problemes a l'edifici.
El campanar és l'antiga Torre del Far de les muralles de la vila.

## Referències

* ↑ «L'església de Santa Maria dels Àngels, al centre de l'ortofotomapa de l'IGN». Arxivat de l'original el 2016-05-31. [Consulta: 30 abril 2016].

## Bibliografia

* Becat, Joan; Ponsich, Pere; Gual, Raimon. «Cotlliure». A: El Rosselló i la Fenolleda. Barcelona: Fundació Enciclopèdia Catalana, 1985 (Gran Geografia Comarcal de Catalunya, 14). ISBN 84-85194-59-4.
* Gavín, Josep M. «Ros 94. Santa Maria dels Àngels de Cotlliure». A: Capcir - Cerdanya - Conflent - Vallespir - Rosselló. Barcelona: Arxiu Gavín, 1978 (Inventari d'esglésies, 3**). ISBN 84-85180-13-5.
# Calamovilfa

Calamovilfa és un gènere de plantes de la subfamília de les cloridòidies, família de les poàcies, ordre de les poals, subclasse de les commelínides, classe de les liliòpsides, divisió dels magnoliofitins.

## Taxonomia

* Calamovilfa brevipilis (Torr.) Scribn.
# Legió (biologia)

* Grups taxonòmics
* Domini
* Regne
* Subregne
* Branca
* Infraregne
* Superfílum / Superembrancament / Superdivisió
* Fílum / Embrancament / Divisió
* Subfílum / Subembrancament / Subdivisió
* Infrafílum
* Microfílum
* Nanofílum
* Superclasse
* Classe
* Subclasse
* Infraclasse
* Parvclasse
* Superlegió
* Legió
* Sublegió
* Infralegió
* Supercohort
* Cohort
* Subcohort
* Infracohort
* Magnordre
* Superordre
* Grandordre
* Mirordre
* Ordre
* Subordre
* Infraordre
* Parvordre
* Superfamília
* Grup
* Família
* Subfamília
* Infrafamília
* Supertribu
* Tribu
* Subtribu
* Infratribu
* Gènere
* Secció
* Subsecció
* Sèrie
* Espècie
* Subespècie
* Varietat
* Soca
* Forma Specialis
La legió en biologia és una categoria taxonòmica que no és obligatòria. És un grup d'ordres ingerior a la classe i de forma ocasional aquest terme es fa servir per expressar un assamblatge d'objectes intermedi.
Les legions es poden agrupar en superlegions o subdividir-se en sublegions i aquestes al seu torn en infralegions.

## Referències

* «Legión (biología)» Arxivat 2016-03-03 a Wayback Machine.
# Agua Dulce

«Agua Dulce» té aquests significats:
* Agua Dulce (Comtat d'El Paso), localitat a Texas
* Agua Dulce (Comtat de Nueces), localitat a Texas
* Agua Dulce (Califòrnia), despoblat a Califòrnia
# Eocarcharia dinops

Eocarcharia dinops és una espècie de dinosaure teròpode carcarodontosàurid que va viure fa uns 110 milions d'anys en el que avui en dia és el Sàhara del Níger. Fou descobert l'any 2000 en una expedició liderada pel paleontòleg de la Universitat de Chicago Paul Sereno.

## Referències

* ↑ Sereno, Paul C.; and Brusatte, Stephen L. «[http://www.app.pan.pl/acta53/app53-015.pdf Basal abelisaurid and carcharodontosaurid theropods from the Lower Cretaceous Elrhaz Formation of Niger]» (pdf). Acta Palaeontologica Polonica, vol. 53, 1, 2008, pàg. 15–46. Arxivat 2008-03-07 a Wayback Machine. «Còpia arxivada». Arxivat de l'original el 2008-03-07. [Consulta: 12 agost 2009].
# Fenton (Missouri)

Fenton és una població dels Estats Units a l'estat de Missouri. Segons el cens del July 2008 tenia 4.285 habitants.

## Demografia

Segons el cens del 2000, Fenton tenia 4.360 habitants, 1.587 habitatges, i 1.239 famílies. La densitat de població era de 274,6 habitants per km².
Dels 1.587 habitatges en un 35,2% hi vivien nens de menys de 18 anys, en un 68,7% hi vivien parelles casades, en un 6,7% dones solteres, i en un 21,9% no eren unitats familiars. En el 18,1% dels habitatges hi vivien persones soles el 5,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,72 i el nombre mitjà de persones que vivien en cada família era de 3,11.
Per edats la població es repartia de la següent manera: un 25,5% tenia menys de 18 anys, un 7,5% entre 18 i 24, un 26,8% entre 25 i 44, un 29,1% de 45 a 60 i un 11,1% 65 anys o més.
L'edat mediana era de 40 anys. Per cada 100 dones de 18 o més anys hi havia 92 homes.
La renda mediana per habitatge era de 74.708 $ i la renda mediana per família de 80.536 $. Els homes tenien una renda mediana de 56.425 $ mentre que les dones 34.514 $. La renda per capita de la població era de 29.658 $. Entorn del 0,6% de les famílies i el 2,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Fenton». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 8 agost 2010].
* ↑ «Geographic Comparison Table- Fenton». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 8 agost 2010].
# Villaverde (Allande)

Villaverde, o Viḷḷaverde en asturià, és una parròquia del conceyu asturià d'Allande. Té una superfície de 20,19 km² i una població de 104 habitants (INE Arxivat 2016-03-03 a Wayback Machine., 2011) repartides en els 6 nuclis que la formen.
El llogaret de Villaverde se situa a 700 msnm, en el marge esquerre del riu Abaniella. Es troba a uns 11 km de Pola de Allande amb una població de 20 habitants.
El seu codi postal és el 33890.

## Entitats de població

* Figueras
* Piniella
* Riovena
* Villavaser
# Plint (arquitectura)

* Per a altres significats, vegeu «Plint».
El plint (del llatí plinthus, i aquest del grec πλίνθος, plinthos, literalment 'maó'), de vegades també anomenat pedestal, és un element en forma de paral·lelepípede col·locat sota la base de la columna o de la pilastra, de la qual sol formar part. Segurament l'origen té a veure amb la pedra que servia de base a les primitives columnes de fusta.
En l'ordre dòric o l'ordre toscà, s'anomena plint l'àbac que corona el capitell.
També pot ser un element arquitectònic utilitzat com a suport d'algunes construccions en forma de columna.

## Referències

* ↑ «plint». Diccionari de la llengua catalana de l'IEC. Institut d'Estudis Catalans.
* ↑ Diccionario de Arte II (en castellà). Barcelona: Biblioteca de Consulta Larousse. Spes Editorial SL (RBA), 2003, p.174. DL M-50.522-2002. ISBN 84-8332-391-5 [Consulta: 6 desembre 2014].
# Campionat de Zúric 1991

L'edició del 1991 fou la 76a del Campionat de Zuric. La cursa es disputà el 18 d'agost de 1991, pels voltants de Zúric i amb un recorregut de 240 quilòmetres. El vencedor final fou el belga Johan Museeuw, que s'imposà per davant de Laurent Jalabert i Maximilian Sciandri, després d'una escapa de més de 150 km per part de Federico Etxabe.
Va ser la vuitena cursa de la Copa del Món de ciclisme de 1991

## Classificació final

| | Ciclista | Equip | Temps |
| 1 | Johan Museeuw (BEL) | Lotto-Super Club | 6h 28' 13" |
| 2 | Laurent Jalabert (FRA) | Toshiba | m. t. |
| 3 | Maximilian Sciandri (ITA) | Carrera Jeans | m. t. |
| 4 | Maurizio Fondriest (ITA) | Panasonic-Sportlife | m. t. |
| 5 | Edwig Van Hooydonck (BEL) | Buckler-Colnago | m. t. |
| 6 | Andrei Txmil (URS) | SEFB-Saxon | m. t. |
| 7 | Phil Anderson (AUS) | Motorola | m. t. |
| 8 | Falk Boden (GER) | PDM-Concorde | m. t. |
| 9 | Luc Roosen (BEL) | Tulip Computers | m. t. |
| 10 | Dirk De Wolf (BEL) | Tonton Tapis-GB-Corona | m. t. |

## Referències

* ↑ «Etxabe, protagonista en Suiza». Mundo Deportivo, 19-08-1991 [Consulta: 5 maig 2015].

## Enllaços externs

* Resultats a les-sports.info
# Legió

«Legió» té aquests significats:
* Condecoracions:
** Legió del Mèrit, condecoració militar dels Estats Units creada durant el mandat de Franklin D. Roosevelt.
** Legió d'Honor, distinció francesa creada per Napoleó atorgada com a recompensa als mèrits realitzats al servei de la nació a títol civil o militar.
* Unitats militars:
** Legió romana, unitat militar bàsica de la Roma antiga.Vegeu també: Categoria:Legions romanes
** Legió Còndor, força d'intervenció aèria que Alemanya envià en ajuda de les forces del general Franco.
** Legió Txeca, grup militar format a Sibèria pels presoners d'origen txec i eslovac alliberats quan Rússia es va retirar de la guerra el 1918.
** Legió jueva, projecte que consistia a constituir un exèrcit jueu encarregat d alliberar Palestina per a instal·lar-hi un Estat jueu.
** Legió Panetier, batalló de tropes reialistes creats pel comte de Panetier.
** Legió Espanyola, força militar dins de dins de les forces lleugeres de l'Exèrcit de Terra espanyol.
* Religió
** Legió (dimonis), nom de l'endimoniat de Gèrasa curat per Jesús en els evangelis
# Agua Fria

Agua Fria és una concentració de població designada pel cens dels Estats Units a l'estat de Nou Mèxic. Segons el cens del 2000 tenia 2.051 habitants.

## Demografia

Segons el cens del 2000, Agua Fria tenia 2.051 habitants, 721 habitatges, i 508 famílies. La densitat de població era de 404 habitants per km².
Dels 721 habitatges en un 41,9% hi vivien nens de menys de 18 anys, en un 47,2% hi vivien parelles casades, en un 14,7% dones solteres, i en un 29,5% no eren unitats familiars. En el 20,9% dels habitatges hi vivien persones soles el 5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,84 i el nombre mitjà de persones que vivien en cada família era de 3,29.
Per edats la població es repartia de la següent manera: un 29,6% tenia menys de 18 anys, un 9,8% entre 18 i 24, un 34,7% entre 25 i 44, un 19,3% de 45 a 60 i un 6,7% 65 anys o més.
L'edat mediana era de 31 anys. Per cada 100 dones de 18 o més anys hi havia 106,9 homes.
La renda mediana per habitatge era de 32.978 $ i la renda mediana per família de 33.456 $. Els homes tenien una renda mediana de 25.539 $ mentre que les dones 25.565 $. La renda per capita de la població era de 14.023 $. Aproximadament el 21,5% de les famílies i el 22,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Agua Fria». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Agua Fria». American Fact Finder. Oficina del Cens dels Estats Units, 12-01-2010.
# Encarna Granados Aguilera

Encarna Granados Aguilera (Sarrià de Ter, 30 de gener de 1972) és una atleta catalana.
Després de fer una prova de fons de 2.000 metres a la Devesa de Girona la van convidar a entrenar al GEIEG. Es va dedicar a la marxa perquè mancava gent per la prova de marxa de lliga.
Va ser campiona d'Espanya en categoria absoluta de 3.000 m en pista coberta (1992, 1994), 10.000 m en pista (1993, 1994, 1995, 2000) i 10 km en ruta (1992, 1994, 1995, 1997), i campiona de Catalunya dels 10 km marxa (1996-99, 2002). Establí els rècords estatals de 3.000 m obstacles (1999) i 10.000 m en ruta (1993) i pista (2000).
Ha participat en els Jocs Olímpics de Barcelona 1992, Atlanta 1996 i Sydney 2000, així com en diversos mundials, com el Campionat Mundial d'Atletisme de 1993 a Stuttgart, on obtingué la medalla de bronze en els 10 km marxa i de Göteborg el 1995. I dos Campionats d'Europa (1994 i 1998). Ha estat campiona de Catalunya de marató per relleus (2008).

## Referències

* 1 2 3 «Encarna Granados Aguilera». Enciclopèdia de l'esport català. Barcelona: Grup Enciclopèdia Catalana. [Consulta: 29 novembre 2020].
* ↑ Encarna Granados Aguilera, Butlletí del Geieg, març de 1995
* ↑ RFEA. «MARCHA - Campeonato de España de Marcha en Ruta - ABSOLUTO - MUJERES (10km/20km)» (en castellà). Arxivat de l'original el 2014-03-22. [Consulta: 26 desembre 2016].
* ↑ IAAF. «27th Olympic Games > 20 Kilometres Race Walk - women» (en anglès). [Consulta: 20 març 2014].
* ↑ IAAF. «4th IAAF World Championships in Athletics > 10 Kilometres Race Walk - women» (en anglès). [Consulta: 21 març 2014].
* ↑ IAAF. «5th IAAF World Championships in Athletics > 10 Kilometres Race Walk - women» (en anglès). [Consulta: 21 març 2014].

## Enllaços externs

* Perfil IAAF - Encarna Granados.
# Vipasne (Pervomàiske)

* Per a altres significats, vegeu «Vipasne».
Vipasne (en (ucraïnès): Випасне) és un poble de la República Autònoma de Crimea a Ucraïna, que el 2014 tenia 119 habitants. Pertany al districte rural de Pervomàiske.

## Referències

* ↑ «Телефонные коды городов Крыма после присоединения». Предложения по отдыху в Крыму. Arxivat de l'original el 2016-06-05. [Consulta: 21 juny 2016].
* ↑ Приказ Россвязи от 31.03.2014 № 61 «О присвоении почтовых индексов объектам почтовой связи»